REPUBLIKA HRVATSKA

MEĐIMURSKA ŽUPANIJA

OŠ DONJI KRALJEVEC

**Čakovečka 7, Donji Kraljevec**

**40320 Donji Kraljevec**

KLASA: 602-02/17-01-0

URBROJ: 2109-52/17-01-32/23

Donji Kraljevec, 12.12.2019.

 **ZAPISNIK S 23. SJEDNICE ŠKOLSKOG ODBORA**

 **ODRŽANE DANA 10.3.2020. GODINE**

Sjednica je započela u 10,50 sati u prostorijama škole.

Prisutni:

Sanja Horvat Pahek– predsjednica ŠO

Nikola Zuzel - član

Miljenka Vidović Mohl – članica

Kristijan Baranašić, član

Sandra Vlahek – ravnateljica škole

Blaženka Hegeduš – tajnica i računovotkinja škole

Odsutni:

Tihomir Horvat

Zvonimir Vlah – ispričao svoj izostanak

 Predsjednica Školskog odbora gđa. Sanja Horvat Pahek, pozdravila je sve prisutne te konstatirala da je prisutan dovoljan broj članova za donošenje pravovaljanih odluka, nakon toga predlaže sljedeći Dnevni red:

**DNEVNI RED:**

1. PRIHVAĆANJE ZAPISNIKA S 22. SJEDNICE
2. DAVANJE SUGLASNOSTI ZA ZAPOŠLJAVANJE POMOĆNIKA/ICE U NASTAVI
3. FINANCIJSKO IZVJEŠĆE ZA 2019.GODINU
4. FISKALNO IZVJEŠĆE
5. DONOŠENJE PLANA JAVNE NABAVE
6. DONOŠENJE ODLUKE O IZMJENI GODIŠNJEG PLANA I PROGRAMA I KURIKULUMA
7. SPORTSKA DVORANA
8. ZAPOŠLJAVANJE SPREMAČICE - OBAVIJEST
9. OSTALA PITANJA I PRIJEDLOZI

**Rasprava po Dnevnom redu:**

**Točka 1.**

 Predsjednica ŠO navodi kako su članovi ŠO putem elektronske pošte dobili zapisnik s 22. sjednice ŠO. Članovi su se izjasnili kako su pročitali zapisnik te da nemaju primjedbe na isti. Predsjednica daje zapisnik s 22. sjednice ŠO na prihvaćanje. Zapisnik je jednoglasno prihvaćen.

**Predsjednica konstatira da je zapisnik s 22. sjednice ŠO jednoglasno prihvaćen.**

**Točka 2 .**

Predsjednica ŠO je od ravnateljice škole dobila Zahtjev za davanjem suglasnosti za zapošljavanje pomoćnice u nastavi (klasa: 602-02/20-01-05, urbroj: 2109-52/20-01-37).

21.veljače 2020. na stranicama Škole te Zavoda za zapošljavanje objavljen je javni poziv za zapošljavanje pomoćnika/pomoćnice u razrednoj nastavi na određeno vrijeme do 26.6.2020.najviše na 25 sati tjedno. Na javni poziv pristiglo je 6 zamolbi, od čega je jedna bila s nepotpunom dokumentacijom.

PRISTIGLE ZAMOLBE PO NATJEČAJU

1. IVONA DOMINIK, glazbenica saksofonistica iz Goričana, potvrda o edukaciji
2. KARLA POLJAK, upravna referenstica iz Svete Marije
3. BLAŽENKA KOČIŠ, izvanredna studentica Učiteljskog fakulteta iz Goričana
4. MIJA FRANČIĆ, magistra primarnog obrazovanja iz Svete Marije
5. DAMIJAN BERMANEC, magistar filozofije, potvrda o edukaciji za pomoćnika iz Preloga

Nepotpuna:

1. MARIO HORVAT, tehničar cestovnog prometa iz Kotoribe

Ravnateljica je zatražila suglasnost za zapošljavanje Ivone Dominik koja je od 9.1.2020.radila kao pomoćnica za učenika 3.razreda te ima potvrdu o obavljenoj edukaciji za pomoćnicu. Školski odbor jednoglasno je dao suglasnost.

 **Predsjednica konstatira da je jednoglasno dana suglasnost za zapošljavanje Ivone Dominik na mjesto pomoćnice u nastavi na određeno skraćeno vrijeme od 10.3. do 26.6.2020. najviše 25 sati tjedno.**

**Točka 3 .**

 Predsjednica ŠO daje riječ gđi. Blaženki Hegeduš, tajnici i računovotkinji škole koja prezentira i objašnjava Financijsko izvješće za 2019. godinu te Izvješće inventurne komisije. Dokumenti su prethodno poslani svim članovima ŠO na mail. Nakon izlaganja računovotkinje, predsjednica ŠO daje Financijsko izvješće te Izvješće inventurne komisije za 2019. godinu na raspravu. Nije bilo dodatnih pitanja pa se pristupilo glasanju. S 4 glasa ZA, Financijsko izvješće te Izvješće inventurne komisije za 2019. godinu je jednoglasno prihvaćeno.

**Predsjednica ŠO konstatira da je Financijsko izvješće i Izvješće inventurne komisije za 2019. godinu (u prilogu) jednoglasno doneseno.**

**Točka 4.**

 Predsjednica ŠO daje riječ gđi. Blaženki Hegeduš, tajnici i računovotkinji škole koja prezentira i objašnjava Fiskalno izvješće za 2019. godinu. Nakon prezentacije računovotkinje predsjednica je otvorila raspravu. Nije bilo nejasnoća. Fiskalno izvješće za 2019. godinu je usvojeno.

**Predsjednica ŠO konstatira da je Fiskalno izvješće za 2019.usvojeno.**

**Točka 5.**

 Predsjednica ŠO daje riječ ravnateljici škole koja predlaže ŠO da prihvati Plan javne nabave za 2020.godinu. Plan je bio elektronskim putem upućen članovima ŠO. Nije bilo primjedbi te je s 4 glasa ZA jednoglasno prihvaćen.

**Predsjednica ŠO konstatira da je jednoglasno donesena odluka da se prihvaća predloženi plan Javne nabave za 2020.godinu.**

**Točka 6.**

Zbog nadoknade dana provedenih u štrajku te izmjena zaduženja učitelja ravnateljica škole traži da ŠO donese odluku o izmjeni Godišnjeg plana i programa Škole te Kurikuluma. Izmjene su sljedeće:

Izmjene kalendara rada (nadoknada dana provedenih u štrajku):

1. 23.12.2019. (ponedjeljak)- 1. dio zimskih praznika

2. 11.1.2020.(subota)

3. 24.2.2020. (ponedjeljak) – 2. dio zimskih praznika

4. 25.2.2020. (utorak) – 2. dio zimskih praznika

5. 26.2.2020. (srijeda) – 2. dio zimskih praznika

6. 27.2.2020. (četvrtak) – 2. dio zimskih praznika

7. 28.2.2020. (petak) – 2. dio zimskih praznika

8. 9.4.2020.(četvrtak)- proljetni praznici

9. 18.4.2020. (subota)

10. 3.6.2020. (srijeda) – bio je planiran Dan škole

11. 12.6.2020. (petak)- bilo je planirano usavršavanje učitelja

12. 18.6.2020. (četvrtak)- ljetni praznici

13. 19.6.2020. (petak)- ljetni praznici

14. 23.6.2020. (utorak)- ljetni praznici

15. 24.6.2020. (srijeda)- ljetni praznici

16. 25.6.2020. (četvrtak) – ljetni praznici

Subotama bi se odrađivali sati od ponedjeljka jer je ukupno izgubljeno 4 dana ponedjeljkom. 24. i 25.6. bi trebali raditi samo učenici 1. i 2. razreda, a ravnateljica planira te dane omogućiti i učiteljima predmetne nastave da nadoknade sate koji bi im još eventualno nedostajali.

Izmjene u planu putovanja učenika:

23. do 26.6.2020. planira se višednevno putovanje učenika 7. i 8. razreda

28. i 29.svibnja 2020.planirana je nastava u prirodi za 4.razred

U Godišnji plan i program škole te u Kurikulum uključuje se posjet učenika razredne nastave na poziv POŠK Prode i OŠ Hodošan na sportske susrete u Hodošan u travnju 2020.

Izmjene u zaduženjima učitelja:

Nova zaduženja izrađena su prema izmjenama Pravilnika i uručena su djelatnicima 13.1.2020.

Nakon prezentacije izmjena predsjednica je otvorila raspravu. Nije bilo nejasnoća pa se pristupilo glasovanju. Izmjene su jednoglasno prihvaćene.

**Predsjednica konstatira da su izmjene Godišnjeg plana i programa te Kurikuluma vezane uz izmjene u Kalendaru rada, putovanju učenika te zaduženjima učitelja jednoglasno prihvaćene.**

**Točka 7.**

Predsjednica ŠO Daje riječ ravnateljici, gospođi Sandri Vlahek, koja izvještava članove ŠO o evidenciji rada sportske dvorane koju je potrebno voditi prema nalogu osnivača. Ravnateljica napominje da je za svako iznajmljivanje dvorane sklopljen ugovor i da se svako iznajmljivanje naplaćuje prema Pravilniku. Međutim, za iznajmljivanje prostora dvorane za općinske udruge dogovoreno je s općinom uplata od 3.000,00 kn po mjesecu, što je manje nego bi bilo naplaćivano od udruga prema broju sati. Ravnateljica obavještava članove ŠO da će općina za svoje potrebe sklopiti poseban ugovor s školom i županijom kako. Općina uvelike pomaže financijski da se u školi provode razni projekti (dopunski obrok, produženi boravak i sl.) pa se očekuje da će biti razumijevanja od strane osnivača vezano uz naplaćivanje korištenja prostora škole od strane općine.

Ravnateljica napominje da se s KUDom općine Donji Kraljevec potpisuje ugovor za korištenje dvorane za organizaciju i provođenje Međimurske popijevke 20. i 21. ožujka. Ugovor je poslan na ovjeru osnivaču.

Članovi ŠO slažu se da ravnateljica i ove godine objavi pozivni natječaj za iznajmljivanje reklamnog prostora u sportskoj dvorani.

**Predsjednica konstatira da su članovi ŠO obavješteni o svim relevantnim događajima vezanim uz iznajmljivanje dvorane.**

**Točka 8.**

Ravnateljica škole obavještava članove ŠO o postupcima vezanim uz zapošljavanje spremača/ice u OŠ Donji Kraljevec. Naime, nakon što je spremačica Zvonka Balog tražila sporazumni raskid ugovora o radu od 2.10.2019., ravnateljica škole je od Ministarstva znanosti i obrazovanja tražila suglasnost za zapošljavanje spremačice. 10.veljače 2020.na adresu Škole je dobivena negativno riješenje. Nakon toga je ravnateljica na MZO razjasnila nejasnoće vezane uz zahtjev za zapošljavanje i ponovila ga, nakon čega je dobiveno obećanje o pozitivnom rješavanju zamolbe. Ovo novo rješenje se još čeka.

**Predsjednica konstatira da su članovi ŠO obavješteni o statusu zapošljavanja spremačice**.

**Točka 9.**

Ravnateljica je upoznala prisutne s planom sađenja Gupčeve lipe, donacije udruge privatnih vlasnika šuma iz Međimurja u školi 20.3.2020., uoči Dana zaštite šuma.

Ravnateljica obavještava članove ŠO o tome da će osnivaču javiti o članu ŠO koji ne dolazi na sastanke ŠO, iako redovito dobiva pozive.

Do 1.4.2020. Škola će županu MŽ podnijeti godišnje izvješće za 2019.godinu. U godišnjem izvješću nalaze se dokumenti s kojima su članovi ŠO upoznati na prethodnim sjednicama (Godišnje izvješće ravnateljice, Financijsko izvješće).

Sjednica ŠO završava u 11,35 sati.

Zapisničarka: Predsjednica Školskog odbora:

**Miljenka Vidović Mohl m.p. Sanja Horvat Pahek, prof.**